Distribuiti mai departe...

















Primarul general suspendat al capitalei, Dorin Chirtoacă, și-a anunțat demisia. Anunțul a fost făcut acum câteva clipe, în cadrul unei conferințe de presă susținută la sediul PL. Asta deși, încă acum câteva zile, după anunțul privind demisia primarului de Bălți, Renato Usatîi, acesta a spus că nu intenționează să facă acest lucru.

„Nu văd altă soluție decât să îmi dau demisia. Dacă rămân, apoi devin complicele lor. Eu doar în fața cetățenilor răspund. Eu am primit mandatul de la cetățeni, dar nu de la Plahotniuc”, a spus Dorin Chirtoacă astăzi, la conferința de presă.

Potrivit lui Chirtoacă, prima cerere de demisie a scris-o, la nervi, încă la 25 mai 2017, dar a renunțat.

Dorin Chirtoacă: „Am intrat la Primărie absolvent de facultate, iar acum sunt sur la cap”.

„Este o reacție la presiunea pe care o pun ei. Cetățenii Chișinăului au înțeles că e vorba de uzurparea puterii. Cetățenii vor un primar ales. Nu am cum să revin la pentru că sunt legat la mâini și picioare de către guvernare. Trebuie întreprinși alți pași. Nu sunt sigur care că vor fi alegeri, pentru că ei o să blocheze. Dacă nu mă pot întoarce la serviciu sunt nevoit să renunț. Partidul Democrat sunt împotriva acestor alegeri și ei vor să își păstreze primarul lor, Silvia Radu, până în 2019”, a spus Chirtoacă.

Este de menționat că, în aceste circumstanțe, locuitorii capitalei urmează să fie chemați la urne în cadrul alegerilor locale noi, care vor fi organizate de Comisia Electorală Centrală la data de 20 mai. Tot atunci, alegeri locale noi vor avea loc și la Bălți, precum și în alte localități rămase, din diferite motive, fără primar.